**Magyar nyelv 9. évfolyam**

**1. félév**

KOMMUNIKÁCIÓ

A kommunikáció tényezői, feltételei és funkciói a tanult szakkifejezések alkalmazásával.

(Fogalmak: kommunikáció, kommunikációs tényező -- adó, vevő, kód, csatorna, üzenet, kapcsolat, kontextus, a világról való tudás. Kommunikációs cél és funkció -- tájékoztató, felhívó, kifejező, metanyelvi, esztétikai szerep, kapcsolatfelvétel, -fenntartás, -zárás; nem nyelvi jel -- tekintet, mimika, gesztus, testtartás, térköz, emblémák)

A kommunikáció típusai, jellemzői (személyes, csoportos, nyilvános / tömegkommunikáció).

A tömegkommunikáció jellemzői, megjelenési formái; funkciói; nyelvi és képi kifejezési formái, néhány műfaja. Az új „szóbeliség” (skype, chat) jelenségei és jellemzői.

Fogalmak (műfajok: tájékoztató -- hír, közlemény, tudósítás, riport, interjú; véleményközlő -- kommentár, glossza, jegyzet, olvasói levél, ismertetés, ajánlás; kritika, recenzió; esszé, értekezés).

A tömegkommunikáció üzenetei céljának dekódolása, az üzenetek manipulatív szándékának lehetőségéről tudás, lehetőleg felismerése.

A testbeszéd, a térközszabályozás szerepének ismerete, tudatos alkalmazása különféle kommunikációs helyzetekben; „dekódolása”.

A NYELVI SZINTEK GRAMMATIKÁJA

Hangtani, alaktani, szótani, szószerkezettani és mondattani ismeretek és azok megfelelő használata az írott és szóbeli szövegalkotás folyamatában. A nyelvi elemek értő, elemző használata a gyakorlatban.

Hangtani ismeretek: a magyar hangállomány ismerete, a magánhangzók és mássalhangzók rendszere, a hangok alapvető képzési, ejtési jellemzői.

A hangkapcsolódási szabályosságok típusai (a megfelelő szakkifejezésekkel), ezek és a helyesírás összefüggése. A gyakorlatban: a hangrendszer megfigyelt nyelvjárási eltérései (felismerés), valamint egy tanult idegen nyelvi hangrendszerrel való összehasonlítás (néhány alapvonásban).

Fogalmak: hang (képzési sajátosságok részletezve), fonéma, hangtörvény (hangrend, illeszkedés, továbbá a mássalhangzók kapcsolódásának törvényszerűségei).

Alaktani sajátosságok: a szótő, a szóelemek szerepe és funkciója, kapcsolódási szabályaik.

Fogalmak: a morfémák típusai – szabad és kötött morfémák; szótő, képző, jel, rag; sorrendjük szabályszerűségei.

A szavak szófaji rendszerbe sorolásának kritériumai, hagyományai.

A szószerkezet fogalma, a szintagmák típusai, szerepük a mondat felépítésében, mondatbeli viszonyaik, a vonzatok.

Fogalmak: szófaj -- alapszófaj, viszonyszó, mondatszó.

A mondatrészek fogalma, fajtái, felismerésük mondatban, helyes használatuk a mondatok felépítésében.

A mondat fogalma, a mondat szerkesztettség és mondatfajta szerinti típusai, az egyszerű és összetett mondatok típusainak felismerése, elemzése, a helyes mondatszerkesztés a gyakorlatban.

Fogalmak: Szószerkezet (szintagma) -- alárendelő, mellérendelő szintagma. Álszintagma, semleges viszony.

Mondatrész -- alany, állítmány, tárgy, határozó, jelző. Vonzat. Mondat, a mondat szerkesztettsége, mondatfajta; egyszerű mondat, összetett mondat.

A mondat szó szerinti és pragmatikai jelentésének felismertetése, az elsődleges és másodlagos jelentés megkülönböztetése.

A nyelvi szintek elemkészletéről, rendszeréről tanultak fogalmi szintű megnevezése, rendszerező áttekintése.

A magyar nyelv szerkezetének összehasonlítása a tanult idegen nyelv hangtanával, alaktani szerkezetével, szóalkotási módjaival, mondatszerkezetével.

**2. félév**

SZÖVEGTAN

A szöveg fogalma. A szöveg szerkezete: a szöveg és a mondat viszonya, szövegegységek. (Szövegmondat, bekezdés, tömb és szakasz fogalmai. Megszerkesztettség, beszerkesztettség.) Szövegösszefüggés, beszédhelyzet. Szövegköziség (intertextualitás).

Szövegtípusok jellemzői megjelenés, műfajok és nyelvhasználati színterek szerint. A legjellegzetesebb szövegtípusok: a beszélt nyelvi társalgási és az írott monologikus szövegek. Spontán és tervezett szöveg. Elbeszélő, leíró és érvelő szövegműfajok (különbségei, mibenléte, eljárásai).

Nyelvhasználati színterek szerinti szövegtípus (mindennapi, közéleti és hivatalos, tudományos, sajtó és média, szépirodalmi – ezek részletezése és a mindennapi és a hivatalos kivételével alkalmazása: későbbi évfolyamon!).

Szövegfonetika (hangsúly, hanglejtés, hangerő, szünet, beszédtempó).

Néhány gyakorlati szövegfajta ismerete: hivatalos levél, kérvény, önéletrajz, motivációs levél, meghatalmazás, elismervény. Esszé (már az első félévben is), értekezés (már az első félévben is, a tömegkommunikáció műfajai között), tanulmány. Esszéírás (korosztálynak, tananyagnak megfelelő tudásháttérrel).

Különböző magánjellegű és hivatalos szövegek szerkezetének, főbb jellemzőinek felismerése, hivatalos szövegek alkotásának képessége.

A szövegkohézió nyelvtani és jelentésbeli kapcsolóelemei (lineáris és globális kohézió), izotópok.

Tételmondatok, kulcsszerepű szavak felismerése. A jegyzet/vázlat készítésének alapvető eljárásai.

A szövegértelem összetevői: pragmatikai, jelentésbeli és nyelvtani szintje.

A szöveg információinak és gondolatainak értelmezése és értékelése. A szövegalkotás lépései, az anyaggyűjtés technikák. (Az anyaggyűjtés módjai írott és nem írott források felhasználásával, az idézés szabályai.) A könyvtári és internetes anyaggyűjtés eljárásainak hasznossága; különbsége.

HELYESÍRÁS

Helyesírásunk mint rendszer. (Az írás mint normakövető tevékenység.) Helyesírásunk alapelvei: ismeret, felismerés/használat, helyesírási szótárak és elektronikus helyesírás-ellenőrző programok használata a gyakorlatban. Szépirodalmi vagy más speciális szövegek írásmódjában a normától való eltérés stilisztikai hatásának példái (felismerése, értelmezése).

Néhány példa a helyesírás – hangsúlyos – tudnivalóiból:

A szöveg központozásának szabályai, használata, az írásjelek funkciója.

Egybe- és különírás, a gyakoribb tulajdonnevek írása.

Idegen szavak (közhasznú, illetve nemzetközi műveltségszó) helyesírása, a latin betűs szavak átírása.

Az internetes szövegek eltérő helyesírásának, jelhasználatának funkciója.

**Magyar nyelv 10. évfolyam**

**1. félév**

KOMMUNIKÁCIÓ, TÖMEGKOMMUNIKÁCIÓ

Megnyilvánulás mindennapi kommunikációs helyzetekben: a beszédhelyzetnek megfelelő adekvát nyelvhasználat (szövegszerkesztés élőszóban, szó- és beszédfordulatok). Kommunikációs cél és funkció (elsődleges és másodlagos) fajtái. Az élőszó zenei eszközeinek ismerete (alkalmazás pl. különbségtétel formájában egyes hanglejtési formák között). A nem verbális kommunikáció. Nem nyelvi jel (tekintet, mimika, gesztus, testtartás, térköz, emblémák).

Tömegkommunikáció: ezen belül nyelvi és képi kifejezési formák – ezek kapcsolata. Tájékoztató és véleményközlő műfajok. (Hír, közlemény, tudósítás, riport, interjú, illetőleg kommentár, glossza, jegyzet, olvasói levél, ismertetés, ajánlás). Az új „szóbeliség” (skype, chat) jelenségei és jellemzői.

A SZÖVEG

Elbeszélő, magyarázó, dokumentum típusú szövegek kommunikációs funkcióinak, fő jellemzőinek ismerete. Beszélt és írott nyelvi, továbbá internetes szövegek eltéréseinek azonosítása. A szóbeliség és az írásbeliség hatása a szövegformálásra. A szóbeli és írott szövegek szerepe, eltérő jegyei. Szövegfonetika (hangsúly, hanglejtés, hangerő, szünet, beszédtempó).

Szövegszervező erők. (A kohézió változatait részletezve lásd: a 9. osztályban leírt követelményekben!) Téma-réma; szövegtopik, szövegfókusz, kulcsszó, cím.

Szövegköziség, az internetes szövegek jellemzői.

Nyelvhasználati színterek szerinti szövegtípus (mindennapi, közéleti és hivatalos, tudományos, sajtó és média, szépirodalmi).

STILISZTIKAI ALAPISMERETEK

A jellegzetes stílustípusok (stílusárnyalatok) megismerése (pl. a társalgás bizalmas vagy közömbös), felismerése, hatásának elemzése. (Bizalmas, közömbös, választékos stílus különbségei.)

Állandó és alkalmi stílusérték. Szóhasználat és mondatszerkesztés - a nyelvi szinteknek megfelelő - állandó stílusértékének, ill. alkalmi stílusjellegzetességének felismerése.

Stílusrétegek - és szövegtani jellemzőik összefüggésének – felismerése (társalgási, tudományos, publicisztikai, hivatalos, szónoki, irodalmi stíusréteg); továbbá a különféle stíluselemek/stíluseszközök szerepének értelmezése művészi és mindennapi szövegekben.

A helyzetnek, kommunikációs célnak megfelelő stíluseszközök tudatos használata a szövegalkotásban.

Stílushatás.

**2. félév**

STILISZTIKAI ALAPISMERETEK - folytatás

A szépirodalmi stílus. A szépirodalmi és köznapi stíluseszközök kapcsolata

Szókép (metafora, hasonlat, szinesztézia, metonímia, szinekdoché, összetett költői kép, allegória, szimbólum).

Alakzat (az ismétlés módozatai, köztük gondolatritmus; a felcserélés, kihagyás – hiány, pl. kötőszó hiánya – , konkrétan: ellipszis, ellentétek és ezek olyan fajtái, mint a paradoxon és azoximoron)*.*

Mondatstilisztikai eszköz (verbális stílus, nominális stílus, körmondat).

Hangszimbolika, hangutánzás, hangulatfestés, alliteráció, áthajlás, figura etimologica; expresszivitás a stílusban, eufemizmus, evokáció, archaizálás, egyéni szóalkotás, poétizáció („költői szóhasználat”).

JELENTÉSTAN

A szavak jelentésének szerkezete, jelentéselemek. A hangalak és jelentés viszonya, a jelhasználati szabály, a jelentésszerkezet és jelentésmező fogalma. Motivált és motiválatlan szavak felismerése, használata: van-e kapcsolat a szó hangalakja és jelentése között?

Denotatív és konnotatív jelentés.

Az azonos alakú, többjelentésű és a rokon értelmű szavak, alkalmazásuk a szövegalkotásban. Közmondások, szólások jelentésének és eredeti funkciójának ismerete. Közismert egynyelvű szótárak önálló használata (pl. értelmező, szinonima).

Metaforikus jelentés. Motivált és motiválatlan szó, hangutánzó, hangulatfestő szó. Egyjelentésű, többjelentésű szó, homonima, szinonima, hasonló alakú szópár, ellentétes jelentés.

**Magyar nyelv 11. évfolyam**

**1. félév**

RETORIKA

Retorika, szónok, szónoklat, beszédfajta (bemutató, tanácsadó, törvényszéki), alkalmi beszéd, meggyőző szövegműfaj (vita, ajánlás).

Szónoklat, bevezetés (az érdeklődés felkeltése, a jóindulat megnyerése, témamegjelölés), elbeszélés, érv, cáfolat, befejezés (összefoglalás, kitekintés).

Önálló beszéd megírása és a felkészülés módjai nyelvi közszereplésre. (Gyakorlati szövegtípusok: lásd: 9. osztály anyaga!) Hivatalos felszólalás, hozzászólás (műfaji sajátosságok, eljárások, felépítés). A szónok tulajdonságai, feladatai. A szónoki beszéd kommunikációs funkciói.

Az érvelés technikája (érvek fajtái, az érv felépítése). Érv, tétel, bizonyítás, összekötőelem. Érvelés, indukció, dedukció (a kétfajta alapvető eljárás mint logikai fogalom is). Érvelési hibák felismerése.

A kulturált vita, a cáfolat módszerei.

A hatásos előadásmód eszközei. A meggyőzés és véleménynyilvánítás nyelvi (mondat- és szövegfonetikai eszközök) és nem nyelvi kifejezésbeli eszközei a különféle szövegműfajokban.

Monologikus szöveg (előadás, beszéd) és memoriter kifejező tolmácsolása

A kiselőadás és a vizsgafelelet felépítése.

Az előadás szemléltetésének módjai: bemutatás, prezentáció stb.

PRAGMATIKAI ISMERETEK

A nyelv mint célok elérésére szolgáló eszköz. A megnyilatkozás fogalma, lehetőségei. A kommunikációban részt vevő partner befolyásolása, megnyilatkozásokkal végrehajtott, illetve végrehajtatott cselekedetek a nyelv/beszéd összefüggésében.

A magyar nyelv gyakoribb udvariassági formái használati körének, nyelvi formáinak ismerete: kulturált nyelvhasználat, az udvariassági formák használata. (Tudás az alapvető együttműködési szabályszerűségekről, illetve ezek megsértésének következményeiről.)

Társalgás, társalgási fordulat (szóátvétel, szóátadás). A társalgásban előforduló néhány jellemző deixis forma szerepe.

Az ún. beszédaktus fogalmai (lokúció, illokúció, perlokúció).

**2. félév**

NYELV ÉS TÁRSADALOM

Nyelvpolitika: nyelvvédelemre van-e szükség, vagy nyelvművelésre? (Érvek felsorakoztatása)

A köznyelv jellemzői, használati területe.

Saját nyelvhasználat, a közvetlen környezet nyelvhasználata (azonos és eltérő vonások). A nyelvváltozatok rendszere. Köznyelv. (Társalgási nyelv, irodalmi nyelv, dialektus, szociolektus.) Nyelvjárási szövegek jellemzőinek felismerése (területi tagolódás). A gyakoribb nyelvjárásaink jellemzői, területi megjelenésük; a regionális köznyelv jellemzői.

A nyelvváltozatot bemutató nyomtatott és elektronikus források (pl. szótárak, kézikönyvek, adatbázisok, honlapok) tanulmányozása.

Ismeretek a határon túli magyar nyelvhasználatról (főbb adatai, tendenciái); a kétnyelvűség, kettősnyelvűség, kevert nyelvűség kérdései. Hazánkban élő nemzetiségiek nyelvhasználata.

A nyelvi tervezés feladatai. Nyelvi norma. (Mit jelent a nyelvi sokszínűség, a nyelvi tolerancia? Fejlődési irányok, változások a mai magyar nyelvben.) Mit értünk nyelvművelésen? Milyen feladatai, színterei vannak?

Hogyan hat a tömegkommunikáció, az információs társadalom a nyelvhasználatra?

A nyelv társadalmi tagolódása szerinti csoportnyelvek, azok jellemző használati köre, szókincse. (Szaknyelv, hobbinyelv, rétegnyelv.)

A szleng és az argó fogalma, kialakulásuk, jellemző előfordulásuk, funkciójuk.

SZÖVEGALKOTÁS

A kommunikációs céloknak megfelelő papíralapú és elektronikus szövegalkotás. (A két típusba tartozó szövegek eltérő és hasonló jellemzői.)

A papíralapú és számítógépes jegyzetelés technikájának, módjainak ismerete.

Az elbeszélés, jellemzés, vélemény, esszé formai és tartalmi jellemzői. Az adekvát (a kommunikációs célnak, műfajnak, címzettnek, kontextusnak megfelelő) stíluseszközök alkalmazása: ezeknek megfelelő szövegalkotás. Esszé (kisesszé), érvelés írása. A szövegszerkesztés legalapvetőbb ismeretei.

**Magyar nyelv 12. évfolyam**

1. félév

KOMMUNIKÁCIÓ

Helyzetnek és kommunikációs színtérnek megfelelő jelhasználat (nyelvi és nem nyelvi jelek)

A manipulációs szándékról és az adekvát (megfelelő) formák megsértéséről: felismerni a befolyásolás szándékát és a kommunikációs zavart!

Az egyes helyzetek által megkívánt formák megsértésének dekódolása, a szándék felismerése, megfelelő kezelése – elhárítása.

A reklámok, internetes felületek verbális és nem verbális közlési szándékának felismerése.

ÁLTALÁNOS NYELVÉSZETI ISMERETEK

Nyelv / kommunikáció / ember mint elválaszthatatlan egység, összefoglaló ismeretek a nyelvről és nyelvhasználatról. A nyelvek egyező és eltérő tulajdonságai. A főbb nyelvtípusok (egybevetés ismert nyelvek jellemző tulajdonságai kapcsán): agglutináló, izoláló, flektáló nyelvek.

Nyelvi identitás.

Korlátozott kód, gesztusnyelv és jelnyelv (jelentőségük, felhasználásuk)

NYELVTÖRTÉNET

Szinkrón és diakrón nyelvszemlélet, kutatás mint fogalmak.

Változás és állandóság a nyelvben. Nyelvtípusok (lásd: előző anyagrész!) és nyelvcsaládok, a magyar nyelv jellemzői, eredete, finnugor rokonságának bizonyítékai. A bizonyítás tudományos eszközei.

Fogalmak: uráli nyelvcsalád, finnugor nyelvcsalád.

A nyelvtörténet korszakai: ősmagyar, ómagyar, középmagyar kor, újmagyar kor, újabb magyar kor.

A nyelvtörténeti kutatások forrásai: kézírásos és nyomtatott nyelvemlékek.

A magyar nyelv történetének főbb korszakai, a legfontosabb nyelvemlékeink (*A tihanyi apátság alapítólevele*, *Halotti beszéd*, *Ómagyar Mária-siralom*) nyelvészeti szempontú értékelése.

Fogalmak: szövegemlék, szórványemlék, vendégszöveg, kódex, ősnyomtatvány.

Nyelvtörténeti-nyelvtudományi kézikönyvek (pl. A magyar nyelv történeti-etimológiai szótára – TESZ) ismerete.

Az összehasonlító nyelvtudomány módszerei.

A szókincs jelentésváltozásának főbb típusai, tendenciái.

Fogalmak: ősi szó, belső keletkezésű szó, jövevény- és idegen szó, nemzetközi műveltségszó.

2. félév

A nyelvújítás története, hatása, értékelése, az ortológus-neológus vita főbb állomásai és szereplői, a magyar nyelv sztenderdizációja.

A mai nyelvállapot néhány jellemzője. Az elmúlt másfél-két évszázad néhány alapvető nyelvi változása (példák) és ezek társadalmi, technikatörténeti stb. okai.

SZÖVEGALKOTÁS

A papíralapú és elektronikus szövegek eltérő és hasonló jellemzőinek megfigyelése.

A megismert szövegtípusokban a közlés céljának, a helyzetnek megfelelő stílusban történő szövegalkotás (lásd: korábbi évfolyamokon is!). Esszéírási gyakorlatok.

Az érvelő esszé szerkezete.

Lényegre törő, világos fölépítésű, információban gazdag, kifejtett szöveg alkotása a tájékoztató, érvelő, meggyőző, vitázó közlésformáknak megfelelően (pl. digitális formában, multimédiás kiegészítésekkel).

A mondat- és szövegszerkezet stiláris lehetőségeinek, a szavak hangulatának, stílusértékének, nyelvrétegbeli stiláris különbségeknek felismerése, szövegalkotásban pedig érvényre juttatása.